


LIIKUNTAMAA 11.-13.5.2022 Helsingin messukeskuksessa tarjoaa liikuntaideoita tuleville ammattilaisille. Kokeile erilaisia liikuntamuotoja ja tutustu soveltavan liikunnan/vammaisurheilun/ paraurheilun tarjontaan. Tehtävät on ryhmitelty kolmeen tasoon. Basic, advanced ja expert. 
Liikuntamaan kartta ja toimintapisteiden tarkemmat kuvaukset löytyvät osoitteesta 
https://www.paralympia.fi/liikuntamaa 

1. Basic (=tietää)
a) Selvitä mitkä ovat paralympialaiset ja Special Olympics. (Piste 2)
b) Selvitä mistä voi vuokrata välineitä soveltavaan liikuntaan. (Piste 5)
c) Etsi vähintään yksi laji tai liikuntamuoto seuraaville kuvitteellisille henkilöille: a) liikkuu käsin kelattavalla (manuaali)pyörätuolilla, b) liikkuu sähköpyörätuolilla, c) on sokea, tai d) henkilö, jolla on kehitysvamma.  

2. Advanced (=ymmärtää) 
a) Kokeile vähintään yhtä uutta lajia tai liikuntamuotoa. Haastattele lajipisteen ohjaajia. Kenelle suosittelisit lajia? Miksi? Missä on asuinpaikkaasi lähin paikka/seura/ryhmä, jossa sitä voi harrastaa?
b) Luettele viisi paralympialajia JA viisi Special Olympics -lajia. Mitkä niistä ovat edustettuina Liikuntamaassa?  
c) Selvitä mikä Metsähallituksen luontoon.fi -palvelun retkeilykohde sijaitsee lähimpänä asuinpaikkaasi. Käy selvittämässä millaista tietoa Metsähallituksella on kohteen esteettömyydestä. (Piste 15)

3. Expert (=osaa hyödyntää/soveltaa tietoa)
a) Selvitä mitä tarkoittaa ”Unified”, ja missä lajeissa sitä on tarjolla. Mikä on sinun paikkakuntaasi lähin Special Olympics Unified-joukkue ja miten siihen pääsee mukaan? 
b) Selvitä mitä tarkoitetaan luokittelulla paralympiaurheilussa. Kerro esimerkki jostakin lajista.
c) Haluat järjestää viiden lajin ”vammaisurheilu tutuksi” (tai miniparalympialaiset) -päivän. Mitä lajeja tai liikuntamuotoja valitset ja miksi? 

4. Kokemukset päivästä 
Tiivistä lyhyesti päällimmäiset kokemuksesi/ ajatuksesi Liikuntamaasta (max ½ sivua). 



